પ્રશાંત રૂપેરા, વડોદરાઃ અંગત કારણો આગળ ધરી અમૂલ ડેરીના મેનેજીંગ ડાયરેક્ટર ડૉ. કે. રથ્નમે શનિવારે રાજીનામું આપી દીધું. પણ હકિકતમાં બોર્ડ્સ ઑફ ડિરેક્ટર્સમાં આંતરિક રાજકારણ રમાતું હોવાને પગલે તેમણે રાજીનામું આપી દીધું છે. મિલ્ક યૂનિયનના બોર્ડ્સ ઑફ ડિરેક્ટર્સમાં 2015થી જ અંદરોઅંદર રાજકારણ રમાઇ રહ્યું હતું. શનિવારે રથ્નમ અને અમૂલ ડેરીના ચેરમેન રામસિંહ પરમારે ભાર મૂકતા કહ્યું હતું કે અંગત કારણોસર રાજીનામું આપ્યું.